ખેડા જીલ્લામાં આવેલ નાઇકા અને ભેરાઇ ગામ વચ્ચે આવેલોં બ્રીજ છેલ્લાં બે મહિનાથી તુટી ગયો છે.આ બ્રીજ તુટી જતાં અહીંના સ્થાનિકોને વીડીયોમાં જોવા મળે છે તેમ પસાર થવું પડી રહ્યું છે. બાળકો હોય કે વૃદ્ધ હોય, ખેડાના નાઈકા અને ભેરાઈ ગામના લોકો જીવના જોખમે દરરોજ તૂટેલો બ્રિજ પાર કરીને જાય છે. આટલું જ નહીં, સ્કૂલમાં ભણતા નાના-નાના વિદ્યાર્થીઓ પણ આ જોખમી રસ્તો ખેડીને દરરોજ સ્કૂલ જાય છે.અહીંના લોકોનું કહેવું છે કે તૂટેલા બ્રિજને કારણે એક કિલોમીટર અંતર કાપવા માટે તેમણે 10 કિલોમીટર ફરીને જવું પડે, જે અત્યંત મુશ્કેલ છે. સ્થાનિકોના જણાવ્યા અનુસાર તેમણે સરકારને આ બાબતે અનેક વાર ફરિયાદ કરી છે. પરંતુ કોઈ જ પગલાં લેવામાં આવ્યા નથી.